Up-413/00
Natisni
Opravilna št.:
Up-413/00
Datum odločitve:
6. 12. 2000
ECLI:
ECLI:SI:USRS:2000:Up.413.00
Akt:
Ustavna pritožba A. A. zoper odločbo Republiškega zavoda za zaposlovanje, Enota Nova Gorica, št. 0-0030/1-92 z dne 23. 1. 1992
Izrek:
Ustavna pritožba A. A. zoper odločbo Republiškega zavoda za zaposlovanje, Enota Nova Gorica, št. 0-0030/1-92 z dne 23. 1. 1992 se zavrže.
Evidenčni stavek:
Ustavna pritožba se lahko vloži šele, ko so izčrpana vsa pravna sredstva (prvi odstavek 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) in je Ustavno sodišče tudi izjemoma ne more obravnavati pred izčrpanjem rednih pravnih sredstev (drugi odstavek 51. člena ZUstS). Ustavno pritožbo je treba vložiti v 60 dneh od dneva vročitve posamičnega akta, zoper katerega je mogoča (prvi odstavek 52. člena ZUstS). Ker pritožnik ni izkazal, da bi bile navedene procesne predpostavke izpolnjene, je Ustavno sodišče ustavno pritožbo zavrglo.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 1. in 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
27. 11. 2000
Vrsta odločitve:
sklep
Vrsta rešitve:
zavrženje
Dokument:
US20556
Up-413/00
6. 12. 2000
S K L E P
Ustavno sodišče je v postopku za preizkus ustavne pritožbe A. A. iz Ž. na seji senata dne 6. decembra 2000
s k l e n i l o:
Ustavna pritožba A. A. zoper odločbo Republiškega zavoda za zaposlovanje, Enota Nova Gorica, št. 0-0030/1-92 z dne 23. 1. 1992 se zavrže.
O b r a z l o ž i t e v
1. Pritožnik vlaga ustavno pritožbo zoper v izreku navedeno odločbo, ne da bi kakorkoli utemeljil, kako naj bi kršila njegove človekove pravice (z odločbo mu je bila sicer priznana pravica do denarnega nadomestila med brezposelnostjo). Ne glede na to nepopolnost vloge pa očitno nista izpolnjeni najmanj dve procesni predpostavki za obravnavanje ustavne pritožbe.
Pritožnik ne izkaže, da bi se zoper izpodbijano odločbo pritožil in da bi izčrpal redno sodno varstvo. Odločba je bila izdana januarja 1991, torej pred več kot osmimi leti. Pritožnik ne zatrjuje, da je ne bi prejel in tudi ne, da z odločbo priznanega nadomestila v času od 4. 12. 1991 do 3. 12. 1993 ne bi prejemal. 2. Ustavna pritožba se lahko vloži šele, ko so izčrpana vsa pravna sredstva (prvi odstavek 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) in je Ustavno sodišče tudi izjemoma ne more obravnavati pred izčrpanjem rednih pravnih sredstev (drugi odstavek 51. člena ZUstS). Ustavno pritožbo je treba vložiti v 60 dneh od dneva vročitve posamičnega akta, zoper katerega je mogoča (prvi odstavek 52. člena ZUstS). Ker pritožnik ni izkazal, da bi bile navedene procesne predpostavke izpolnjene, je Ustavno sodišče ustavno pritožbo zavrglo.
3. Vlogi je sicer priložen sklep Vrhovnega sodišča št. VIII Ips 83/2000 z dne 10. 10. 2000, ki pa se na izpodbijano odločbo neposredno ne nanaša. Iz pritožnikovih navedb ne izhaja, da bi vlagal ustavno pritožbo zoper ta sklep. Razen nesporne ugotovitve v obrazložitvi revizijskega sklepa, da se dovoljenost revizije ugotavlja po določbah zakona, pritožnik odločitvi o zavrženju revizije ne očita ničesar. Tudi navedbe o "ugotovitvi, da mi je kršena pravica iz delovnega razmerja" se na revizijski sklep ne morejo nanašati.
4. Nadaljnje navedbe o "prekinitvi plačevanja prostovoljnega pokojninskega zavarovanja" prav tako nimajo nikakršne neposredne zveze ne z izpodbijano odločbo ne s predloženim revizijskim sklepom.
5. Senat Ustavnega sodišča je ta sklep sprejel na podlagi (prve in) druge alinee prvega odstavka 55. člena ZUstS v sestavi: predsednica Milojka Modrijan ter člana dr. Janez Čebulj in Lojze Janko.
Predsednica senata:
Milojka Modrijan